Ernst Gottlieb Laamann

Ernst Gottlieb Laamann (1700 Egeln Magdeburgi lähedal – 7. jaanuar / 18. jaanuar 1741 Viru-Nigula) oli Eesti vaimulik.

Laamann sündis Egelnis Magdeburgi lähedal, praeguse haldusjaotuse järgi Salzlandkreisis Saksi-Anhalti liidumaal. Usuteadust õppis ta (immatrikuleeriti aprillis 1719) Wittenbergi Ülikoolis. Pärast ülikooli lõpetamist oli pastor Arveliuse peres koduõpetajaks. Ordineeriti 22. augustil / 2. septembril 1733 õpetajaks.

Ta oli aastatel 1733–1741 (kutsuti 15. veebruaril / 26. veebruaril 1733) Viru-Nigula koguduse õpetaja.

Isiklikku 
Tema äi Eberhard Reimers oli Laiuse Püha Jüri koguduse õpetaja (hooldas ka Palamuse ja Maarja-Magdaleena kogudust), väimees Johann Heinrich Maximilian Mylius oli Vaivara ja Laiuse Püha Jüri koguduse õpetaja (hooldas ka Palamuse Püha Bartholomeuse kogudust).

Viited 

Viru-Nigula koguduse vaimulikud
Eestimaa vaimulikud
Sündinud 1700
Surnud 1741